cyanic-selkie/wikianc huggingface dataset:
สมเกียรติ อ่อนวิมล
ประวัติ
สมเกียรติ อ่อนวิมล เกิดเมื่อวันที่ 2 เมษายน พ.ศ. 2491 ที่อำเภอสามชุก จังหวัดสุพรรณบุรี จบการศึกษาชั้นมัธยมจากโรงเรียนสามชุกรัตนโภคาราม จังหวัดสุพรรณบุรี แล้วเข้าศึกษาต่อที่วิทยาลัยครูจันทรเกษม (ปัจจุบันคือ มหาวิทยาลัยราชภัฏจันทรเกษม) ระหว่างนั้นก็ได้รับทุนจากมูลนิธิการศึกษาและวัฒนธรรมสัมพันธ์ไทย-นานาชาติ (เอเอฟเอส) เป็นนักเรียนแลกเปลี่ยนไปศึกษาที่รัฐมิสซูรี สหรัฐอเมริกา และกลับมาเรียนต่อจนจบ เมื่อปี พ.ศ. 2514 เข้าศึกษาระดับปริญญาตรี ในคณะรัฐศาสตร์ มหาวิทยาลัยธรรมศาสตร์ ต่อมาสอบชิงทุนของรัฐบาลสาธารณรัฐอินเดียได้ จึงลาออกไปศึกษาที่มหาวิทยาลัยเดลี กรุงนิวเดลี จนจบการศึกษาระดับปริญญาตรีและปริญญาโท สาขารัฐศาสตร์ และได้ทุนไปศึกษาปริญญาเอก สาขาการศึกษาภูมิภาคเอเชียใต้ ที่มหาวิทยาลัยเพนซิลเวเนีย สหรัฐอเมริกา ชีวิตส่วนตัว สมเกียรติสมรสกับธัญญา (สกุลเดิม: ธัญญขันธ์) มีบุตรชายคนเดียวคือ ธัญญ์ อ่อนวิมล สมเกียรติชอบฟังเพลงลูกทุ่ง และเลี้ยงแมวในเวลาว่าง อนึ่ง เมื่อวันที่ 3 กันยายน พ.ศ. 2558 เขาประสบอุบัติเหตุทางรถยนต์ บาดเจ็บขาซ้ายหัก และข้อมือซ้ายหัก
การทำงาน
สมเกียรติ อ่อนวิมล เข้าบรรจุเป็นอาจารย์ประจำคณะรัฐศาสตร์ จุฬาลงกรณ์มหาวิทยาลัย และเริ่มเข้าสู่วงการโทรทัศน์ โดยเป็นผู้ดำเนินรายการความรู้คือประทีป ทางไทยทีวีสีช่อง 9 และเริ่มเป็นผู้ประกาศข่าวโทรทัศน์ ในรายการข่าวทันโลกช่วงดึก ทางช่อง 9 เช่นเดียวกัน และเมื่อ พ.ศ. 2528 สมเกียรติร่วมกับปีย์ มาลากุล ณ อยุธยา ก่อตั้งบริษัท แปซิฟิก อินเตอร์คอมมิวนิเคชั่น จำกัด โดยเข้าร่วมผลิตข่าว 9 อ.ส.ม.ท. ในเวลา 19.30 น. จากเดิมที่อ่านเฉพาะข่าวในพระราชสำนักและข่าวประชาสัมพันธ์ของรัฐบาล มีการปรับปรุงทั้งรูปแบบการนำเสนอและเนื้อหารายการ โดยสมเกียรติเป็นผู้ประกาศข่าวด้วยตนเอง ร่วมกับกรรณิกา ธรรมเกษร และประชา เทพาหุดี ร่วมด้วยผู้สื่อข่าวภาคสนามรุ่นใหม่เช่น นิรมล เมธีสุวกุล, ยุพา เพชรฤทธิ์, สุริยนต์ จองลีพันธุ์, อนุชิต จุรีเกษ, ลดาวัลลิ์ วงศ์ศรีวงศ์, ศศิธร ลิ้มศรีมณี, สาธิต ยุวนันทการุญ, อรุณโรจน์ เลี่ยมทอง รวมทั้งวิทวัส สุนทรวิเนตร์ ที่รายงานพยากรณ์อากาศในรูปแบบใหม่
ต่อมาเมื่อ พ.ศ. 2531 สมเกียรติเกิดขัดแย้งด้วยนโยบายการเสนอข่าวกับ ร้อยตำรวจเอกเฉลิม อยู่บำรุง รัฐมนตรีประจำสำนักนายกรัฐมนตรีที่กำกับดูแลองค์การสื่อสารมวลชนแห่งประเทศไทย (อ.ส.ม.ท.) จึงลาออกไปร่วมงานกับฝ่ายข่าว สถานีโทรทัศน์สีกองทัพบกช่อง 7 เป็นระยะสั้นๆแล้วขอลาออก หลังมีปัญหาจากรายงานข่าวอาการป่วยของหม่อมราชวงศ์คึกฤทธิ์ ปราโมช จากนั้นสมเกียรติในนาม บจก.แปซิฟิกฯ เข้าร่วมผลิตรายการข่าวกับเครือข่ายวิทยุและโทรทัศน์ของกองทัพบก โดยริเริ่มผลิตรายการเช้าวันนี้ ทางสถานีวิทยุโทรทัศน์กองทัพบกช่อง 5 และสถานีวิทยุ จ.ส. 100 รายงานข่าวการจราจร ซึ่งเริ่มส่งกระจายเสียงเมื่อวันที่ 2 กันยายน พ.ศ. 2534 พร้อมทั้งเป็นผู้ผลิตรายงานข่าวต้นชั่วโมง แก่สถานีวิทยุกระจายเสียงเครือข่ายกองทัพบกทั่วประเทศ อันเป็นที่มาของการก่อตั้งศูนย์ข่าวแปซิฟิก ขึ้นเป็นหน่วยงานย่อยของ บจก.แปซิฟิกฯ
สมเกียรติถูกวิพากษ์วิจารณ์ ในช่วงก่อนหน้าเหตุการณ์ และในช่วงพฤษภาทมิฬ พ.ศ. 2535 เมื่อสถานีวิทยุ จ.ส.100 รายงานข่าวและความเห็นในเชิงเป็นผลลบ กับการชุมนุมต่อต้านการสืบทอดอำนาจของ รสช. ซึ่งไม่ตรงกับความเป็นจริง หลังจากนั้น สมเกียรติเข้าบริหารรายการข่าวทางสถานีวิทยุโทรทัศน์แห่งประเทศไทย ช่อง 11 อยู่ระยะหนึ่ง ก่อนจะลงสมัครเป็นสมาชิกสภาร่างรัฐธรรมนูญเมื่อ พ.ศ. 2539 ต่อมารับตำแหน่งคณบดีคณะนิเทศศาสตร์ มหาวิทยาลัยรังสิต ในระยะสั้นๆ เมื่อปี พ.ศ. 2542 และลงสมัครรับเลือกตั้งสมาชิกวุฒิสภา พ.ศ. 2543 โดยร่วมในคณะกรรมาธิการกิจการองค์กรอิสระ กิจการโทรคมนาคม และธุรกิจสถาบันการเงินของวุฒิสภาด้วย เมื่อวันที่ 1 กรกฎาคม ปีเดียวกัน ภายหลังเครือเนชั่นถอนตัว สมเกียรติได้รับแต่งตั้งเป็นผู้ช่วยกรรมการผู้จัดการสายงานข่าว และผู้อำนวยการฝ่ายข่าวสถานีโทรทัศน์ไอทีวี ของบริษัท ไอทีวี จำกัด (มหาชน) แต่ก็อยู่ในตำแหน่งในระยะเวลาไม่ถึงสองเดือน
ระหว่างนั้น สมเกียรติก็เข้าเป็นนักจัดรายการวิทยุหลายรายการเช่น โลกยามเช้า, โลกยามเย็น ทางสถานีวิทยุ อ.ส.ม.ท.เอฟเอ็ม 107.0 เมกะเฮิร์ตซ์ ยุคที่บริหารงานโดยบริษัท สตูดิโอ 107 จำกัด ของจันทรา ชัยนาม และรายการลูกทุ่งคนดัง, ลูกทุ่งเวทีไท, คุยเฟื่องเรื่องไทย ทางสถานีวิทยุ อ.ส.ม.ท.เอฟเอ็ม 95.0 เมกะเฮิร์ตซ์ ลูกทุ่งเอฟเอ็ม แต่ก็ต้องทยอยเลิกจัดไปทั้งหมดในราว พ.ศ. 2545 ต่อมาสมเกียรติข้ามมาจัดรายการโลกยามเช้า ทางไทยทีวีสีช่อง 3 ตั้งแต่ พ.ศ. 2546 ในระยะแรก ก่อนที่จะให้แคลร์ ปัจฉิมานนท์ ดำเนินรายการแทนและมีการเปลี่ยนแปลงรูปแบบรายการไปอีก
ในเดือนสิงหาคม พ.ศ. 2550 สมเกียรติเขียนบทความปกป้อง ร้อยโทหญิงสุณิสา เลิศภควัต ผู้เขียนหนังสือทักษิณ Where are you? จากการเดินทางไปสัมภาษณ์ พันตำรวจโท ทักษิณ ชินวัตร ที่สหราชอาณาจักร เพื่อนำมาเขียนเป็นหนังสือว่าเป็นการกระทำตามหน้าที่ของสื่อมวลชน และกล่าวโจมตีสื่อในเครือผู้จัดการที่เสนอข่าวทำลายความน่าเชื่อถือ ของร้อยโทหญิงสุณิสาด้วย
กล้วยหอม
กล้วยหอม เป็นไม้ล้มลุกชนิดหนึ่ง มีอยู่หลากหลายสายพันธุ์ เช่น กล้วยหอมจันท์ กล้วยหอมทอง กล้วยหอมเขียว โดยกล้วยหอมเขียวหรือกล้วยหอมคาเวนดิชเป็นกล้วยหอมที่นิยมปลูกกันโดยทั่วไป จัดเป็นผลไม้ที่อุดมไปด้วยคุณค่าสารอาหารครบถ้วนตามหลักทางโภชนาการ เช่น มีวิตามิน ใยอาหารที่ช่วยในการขับถ่าย มีสารแทนนิน ซึ่งช่วยยับยั้งการเจริญของจุลินทรีย์ Escherichia coli เป็นต้น กล้วยหอมถูกจัดเป็นผลไม้เมืองร้อน สามารถปลูกได้ในทุกประเทศที่มีภูมิอากาศร้อนชื้นหลายแห่ง สำหรับประเทศไทย สามารถปลูกกล้วยหอมได้ทั่วทุกภาค
ลักษณะทั่วไป
ราก รากกล้วยหอมเป็นแบบ adventitious root ที่แตกออกจากหน่อ ซึ่งหน่อจะแตกออกจากเหง้า รากมีความยาวได้มากกว่า 5 เมตร ลึกลงดินได้ถึง 5 - 7.5 เมตร
ลำต้น มีลำต้นจริงเป็นหัวหรือเหง้าอยู่ใต้ดิน และมีลำต้นที่อยู่เหนือดินสูง 2.5 - 3.5 เมตร เส้นผ่านศูนย์กลางมากกว่า 20 เซนติเมตร กาบลำต้นด้านนอกมีประดำ ด้านในสีเขียวอ่อนและมีเส้นลายสีชมพู
ใบ เป็นใบเดี่ยว เป็นแบบขนาน ก้านใบมีร่องค่อนข้างกว้าง และมีปีก เส้นกลางใบสีเขียว ใบอาจยาวได้มากถึง 3 เมตร
ดอก/ปลี ดอกหรือปลีจะแทงออกจากหยวกตรงกลางปลายยอด เมื่อแทงออกช่วงแรกจะตั้งตรง และค่อยๆโค้งงอลงด้านล่าง  ด้านบนสีแดงอมม่วง มีไข่ ด้านในสีแดงซีด บรรจุน้ำข้างใน
ผล กล้วยหอมติดผลเป็นเครือ เครือหนึ่งมี 4 - 6 หวี หวีหนึ่งมี 12 - 16 ผล กว้าง 3 - 4 เซนติเมตร ยาว 21 - 25 เซนติเมตร ปลายผลมีจุกเห็นชัดเปลือกบาง เมื่อสุกเปลี่ยนเป็นสีเหลืองทอง แต่ที่ปลายจุกจะมีสีเขียว แล้วเปลี่ยนสีภายหลัง เนื้อสีขาวขุ่น กลิ่นคาว รสหวานอุ่นฉ่ำ.
การปลูก
ตามคำแนะนำของกรมส่งเสริมการเกษตรเป็นดังนี้
การส่งออกกล้วยหอม
ประเทศไทยมีการส่งออกกล้วยหอมไปยังประเทศต่าง ๆ มากมาย เช่น
กีฬากระโดดน้ำในโอลิมปิกฤดูร้อน 2004
การแข่งขันกีฬากระโดดน้ำในกีฬาโอลิมปิกฤดูร้อน 2004 จัดการแข่งขันที่เอเธนส์ ประเทศกรีซ มีการชิงชัย 8 เหรียญทอง
เอเลี่ยน (แฟรนไชส์)
เอเลี่ยน (Alien) เป็นสื่อแฟรนไชส์บันเทิงคดีแนววิทยาศาสตร์สยองขวัญ/โลดโผน มีศูนย์กลางอยู่ที่ภาพยนตร์ชุด ซึ่งแสดงการต่อสู้ระหว่าง พันจ่า เอลเลน ริปลีย์ (ซิกอร์นีย์ วีเวอร์) กับ สิ่งมีชีวิตนอกโลก เรียกว่า "ดิ เอเลี่ยน" หรือ ซีโนมอร์ฟ
ภาพยนตร์ชุดสร้างและจัดจำหน่ายโดย ทเวนตีท์เซนจูรีสตูดิโอส์ โดยเริ่มต้นจากภาพยนตร์ เอเลี่ยน (1979) กำกับโดย ริดลีย์ สก็อต ตามมาด้วยภาพยนตร์ภาคต่ออีกสามภาค ได้แก่ เอเลี่ยน 2 ฝูงมฤตยูนอกโลก (1986) กำกับโดย เจมส์ แคเมรอน, เอเลี่ยน 3 อสูรสยบจักรวาล (1992) กำกับโดย เดวิด ฟินเชอร์ และ เอเลี่ยน 4 ฝูงมฤตยูเกิดใหม่ (1997) กำกับโดย ฌอง-ปีแอร์ จูเนต์ สก็อตยังได้กำกับภาพยนตร์ชุดต้น ประกอบด้วย โพรมีธีอุส (2012) และ เอเลี่ยน: โคเวแนนท์ (2017) ซึ่งเล่าเรื่องราวของ เดวิด 8 แอนดรอยด์ที่ชั่วร้ายและผู้สร้างสัตว์ประหลาดเอเลี่ยนที่เรียกว่า "เอนจิเนียร์ส"
ภาพยนตร์ชุดยังไปสู่การสร้าง นวนิยาย, การ์ตูนและวิดีโอเกม จำนวนมาก มีการข้ามฝั่งกันระหว่างแฟรนไชส์ เอเลี่ยน กับ แฟรนไชส์ พรีเดเตอร์ กลายเป็น แฟรนไชส์ เอเลี่ยน ปะทะ พรีเดเตอร์ ทำให้เกิดเป็นภาพยนตร์สองเรื่อง, การ์ตูน, หนังสือและวิดีโอเกมตามมา
ฉากหลัง
แฟรนไชส์ เอเลี่ยน แสดงการเผชิญหน้าที่อันตรายระหว่างมนุษย์กับเอเลี่ยน สิ่งมีชีวิตสายพันธุ์ต่างดาวที่คล้ายปรสิตซึ่งเป็นอันตราย การดำเนินเรื่องส่วนใหญ่จะอยู่ในช่วงศตวรรษที่ 21 ถึง 24 มนุษย์กลายเป็นเผ่าพันธุ์ที่สามารถเดินทางในอวกาศได้และมีการก่อตั้งการปกครองระหว่างดวงดาว หลังจากการควบรวมกิจการของสองบริษัทใหญ่ เวย์แลนด์ คอร์โปเรชัน และ ยูทานิ คอร์โปเรชัน การเดินทางระหว่างพื้นที่ต่าง ๆ ในอวกาศนั้นใช้เวลานาน โดยปกติจะใช้เวลานานหลายเดือนหรือหลายปี และจำเป็นต้องใช้การแช่แข็งร่างกาย เพื่อให้ร่างกายคงสภาพเดิม ตลอดซีรีส์นั้น ตัวละครหลายตัวมักจะถูกปั่นหัวซ้ำ ๆ และทำให้ตกอยู่ในอันตรายจากความโลภและไร้ศีลธรรมของ เวย์แลนด์-ยูทานิ คอร์ป บริษัทขนาดใหญ่ที่ต้องการจับตัวเอเลี่ยนเพื่อเอามาทำเป็นอาวุธชีวภาพ
เบื้องหลัง
นักเขียนบท แดน โอแบนนอน ต้องการเขียนบทภาพยนตร์บันเทิงคดีแนววิทยาศาสตร์โลดโผน โดยร่วมมือกับนักเขียนบทภาพยนตร์ โรนัลด์ ชูเซตต์ หลังทั้งสองคนเขียนบทภาพยนตร์เสร็จ ช่วงแรกใช้ชื่อว่า สตาร์ บีสต์ แต่ต่อมาได้เปลี่ยนเป็น เอเลี่ยน บทภาพยนตร์ถูกขายให้กับ แบรนดีไวน์โปรดักชันส์ ซึ่งมีข้อตกลงการจัดจำหน่ายกับทเวนตีท์เซนจูรีฟอกซ์ เหล่านักเขียนคาดว่ามันจะเป็นภาพยนตร์ที่มีทุนสร้างต่ำ แต่ด้วยความสำเร็จของ สตาร์ วอร์ส ทำให้มีแนวโน้มที่ทเวนตีท์เซนจูรีฟอกซ์จะลงทุนด้วยจำนวนเงินหลายล้าน
ในบทภาพยนตร์เดิม ลูกเรือยานอวกาศเป็นผู้ชายทั้งหมด แม้ว่าจะระบุไว้ว่า ลูกเรือสามารถเปลี่ยนอวัยวะเพศได้ ตัวละครริปลีย์ ซึ่งจะแสดงโดย ทอม สเกอร์ริตต์ ต่อมา อลัน แลดด์ จูเนียร์ ประธานของฟอกซ์และผู้อำนวยการสร้างที่แบรนดีไวน์ได้ยินข่าวลือว่าฟอกซ์กำลังทำงานภาพยนตร์เรื่องอื่นที่แสดงนำโดยผู้หญิงแกร่ง จึงได้มีการตัดสินใจให้บทของริปลีย์เป็นผู้หญิงและสเกอร์ริตต์ให้แสดงเป็นกัปตันดัลลาสแทน
เอช. อาร์ ไกเกอร์ จิตรกรและช่างแกะสลักชาวสวิส เป็นผู้ออกแบบเอเลี่ยนในร่างโตเต็มวัยและซากยานอวกาศ ขณะที่ เมอบิอุส ศิลปินชาวฝรั่งเศส สร้างรูปลักษณ์ของชุดอวกาศและ รอน คอบบ์ ออกแบบฉากในการถ่ายทำ
ขณะที่ภาพยนตร์ เอเลี่ยน ที่กำกับโดย ริดลีย์ สก็อตต์ นั้นประสบความสำเร็จ ฟอกซ์ไม่ได้ตัดสินใจให้มีการสร้างภาคต่อในทันที จนกระทั่งเมื่อปี ค.ศ. 1983 เมื่อ เจมส์ แคเมรอน แสดงความสนใจต่อผู้อำนวยการสร้าง เดวิด ไกเลอร์ ที่ต้องการจะสานต่อเนื้อเรื่องของ เอเลี่ยน หลัง ฅนเหล็ก 2029 ของแคเมรอนกลายเป็นภาพยนตร์ยอดนิยมในบ็อกซ์ออฟฟิศ แคเมรอนและเกล แอนน์ เฮิร์ดได้รับการอนุมัติให้กำกับและสร้างภาคต่อ เอเลี่ยน กำหนดฉายปี ค.ศ. 1986 แคเมรอนเขียนบทภาพยนตร์ เอเลี่ยน 2 ฝูงมฤตยูนอกโลก จากเนื้อเรื่องที่เขาพัฒนาขึ้นมากับไกเลอร์และวอลเตอร์ ฮิลล์
หลังจากภาพยนตร์ภาคที่สองฉายแล้ว วีเวอร์ไม่สนใจที่จะกลับมารับบทเดิม ทำให้ผู้อำนวยการสร้าง เดวิด ไกเลอร์และวอลเตอร์ ฮิลล์ ต้องสร้างภาพยนตร์ เอเลี่ยน ภาคที่สามโดยที่ไม่มีตัวละครรีปลีย์ แต่ โจ รอธ ประธานของฟอกซ์ ไม่เห็นด้วยกับการไม่มีตัวละครรีปลีย์ และวีเวอร์ได้รับข้อเสนอด้วยเงินเดือนจำนวน 5 ล้านดอลลาร์สหรัฐและให้มีชื่อเป็นผู้อำนวยการสร้างใน เอเลี่ยน 3 อสูรสยบจักรวาล ไกเลอร์, ฮิลล์และแลร์รี เฟอร์กูสัน เป็นผู้เขียนบทภาพยนตร์จากเนื้อเรื่องของบทภาพยนตร์ก่อนหน้านี้โดย วินเซนต์ วอร์ด ตั้งใจจะปิดฉากแฟรนไชส์ เอเลี่ยน ด้วยการสังหารตัวละครริปลีย์ ซึ่งเป็นตัวละครหลัก เอเลี่ยน 3 อสูรสยบจักรวาล เผชิญกับการสร้างที่ติดขัด ด้วยความยากลำบากในการเขียนบทภาพยนตร์, ปัญหาในการหาผู้กำกับ, เริ่มต้นการสร้างทั้ง ๆ ที่บทภาพยนตร์ยังไม่เสร็จสมบูรณ์ รวมถึงการแทรกแซงจากสตูดิโอจำนวนมาก
เอเลี่ยน (1979)
ขณะที่ยานอวกาศเชิงพาณิชย์ ยูเอสซีเอสเอส นอสโตรโม กำลังเดินทางกลับโลก ได้จับสัญญาณลึกลับจากยานอวกาศมนุษย์ต่างดาวที่ถูกทิ้งร้างบนดาวเคราะห์น้อย ลูกเรือของยานอวกาศจึงเดินทางไปสำรวจที่นั่น ขณะที่กำลังสำรวจยานอวกาศดังกล่าว หนึ่งในลูกเรือของ นอสโตรโม ค้นพบซากศพนักบินของยานและห้องขนาดใหญ่ที่เต็มไปด้วยวัตถุคล้ายไข่เป็นจำนวนมาก ไข่ใบหนึ่งได้ปล่อยสัตว์ตัวหนึ่งออกมาแล้วไปติดที่หน้าของลูกเรือคนหนึ่งแล้วทำให้เขาหมดสติ ลูกเรือคนอื่น ๆ จึงนำตัวเขาขึ้นยานอวกาศแล้วกักตัว ต่อมาปรสิตได้ตายแล้วลูกเรือคนดังกล่าวก็ฟิ้นขึ้นเป็นปกติ แต่ต่อมาไม่นาน สิ่งมีชีวิตต่างดาวระเบิดออกมาจากหน้าอกของเขาและโตขึ้นอย่างรวดเร็วกลายเป็นสัตว์ประหลาดสูง 2.5 เมตร แล้วก็เริ่มไล่ฆ่าลูกเรือคนอื่น ๆ
Rhaphidospora
Rhaphidospora เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือเขตร้อนและแอฟริกาตอนใต้ มาดากัสการ์ เอเชียเขตร้อนไปจนถึงออสเตรเลียตะวันออก
สปีชีส์ในสกุล ได้แก่:
รายชื่อนักวิทยาศาสตร์ที่นำมาใช้เป็นชื่อธาตุ
บทความนี้เกี่ยวกับ รายชื่อนักวิทยาศาสตร์ที่นำมาใช้เป็นชื่อธาตุ เฉพาะธาตุแกโดลิเนียมและซาแมเรียมที่พบในธรรมชาติ ส่วนธาตุอื่นทั้งหมดเป็นธาตุสังเคราะห์
ตาราง
ธาตุต่อไปนี้ตั้งตามชื่อนักวิทยาศาสตร์ ธาตุต่อไปนี้ตั้งตามชื่อบุคคลที่ไม่ใช่นักวิทยาศาสตร์
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดมุกดาหาร
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอหว้านใหญ่ อำเภอดอนตาล และอำเภอเมืองมุกดาหาร (ยกเว้นตำบลดงมอน ตำบลผึ่งแดด และตำบลนาโสก)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอนิคมคำสร้อย อำเภอหนองสูง อำเภอคำชะอี อำเภอดงหลวง และอำเภอเมืองมุกดาหาร (เฉพาะตำบลดงมอน ตำบลผึ่งแดด และตำบลนาโสก)
กีฬากรีฑาในโอลิมปิกฤดูร้อน 2012 – รอบคัดเลือก
การแข่งขันกีฬากรีฑาในโอลิมปิกฤดูร้อน 2012 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 1,200 คน แต่ละประเทศสามารถส่งนักกีฬาเข้าแข่งขันได้สูงสุด 3 คนต่อรายการ การคัดเลือกสิ้นสุดเมื่อวันที่ 30 มิถุนายน ค.ศ 2012
ทีนเอจดรีม (เพลงเคที เพร์รี)
"ทีนเอจดรีม" (Teenage Dream) เป็นเพลงของนักร้องอเมริกัน เคที เพร์รี ออกจำหน่ายเป็นซิงเกิลที่สองของสตูดิโออัลบั้มชุดที่สองในชื่อเดียวกันเมื่อวันที่ 23 มิถุนายน ค.ศ. 2010 จำหน่ายผ่านช่องทางดิจิตอล เพร์รีกับบอนนี แม็กคีร่วมเขียนเพลงจำนวนมากที่มีสาระสำคัญเกี่ยวกับวัยรุ่น แต่ถูกปฏิเสธจากโปรดิวเซอร์เพลง เบนนี บลังโก และดร.ลู้ก บลังโกนำเพลง "โฮมคัมมิง" ของวง เดอะทีนเอเจอส์ ให้พวกเขาฟัง และแม็กคีได้นึกภาพว่าเพลง "ทีนเอจดรีม" เป็นเพลงที่สะท้อนให้เห็นถึงความรู้สึกอยู่ในห้วงความรักที่น่าครึ้มอกครึ้มใจของวัยรุ่น พวกเขาพบกับแมกซ์ มาร์ตินที่ซานตาบาร์บารา แคลิฟอร์เนีย บ้านเกิดของเพร์รี และเริ่มเขียนเพลงดังกล่าวที่เพลย์แบ็กเรคอร์ดิงสตูดิโอ ซึ่งต่อมาเพร์รีบรรยายว่าเป็นช่วงเวลาที่ใสบริสุทธิ์ของเธอ หลังจากเพร์รีบันทึกเสียงร้อง แม็กคีนำเสนอแนวคิดและเขียนท่อนประสานเสียงใหม่ เพร์รียังบรรยายถึงเพลงว่าเป็นสิ่งที่ทำให้นึกถึงช่วงวัยรุ่นของเธอขณะกำลังคบหาดูใจกับรัสเซลล์ แบรนด์ ซึ่งเป็นสามีของเธอในเวลาต่อมา
ในด้านดนตรี เพลง "ทีนเอจดรีม" เป็นเพลงป็อปจังหวะความเร็วปานกลาง มีเสียงดนตรีแบบเรโทร เพลงมีรูปแบบเป็นแนวพาวเวอร์ป็อป และอิเล็กโทรป็อป ขณะที่ก็ได้อิทธิพลจากแนวเพลงอื่น ๆ เช่น ดิสโก้ และป็อปร็อก เพร์รีเริ่มร้องเพลงด้วยเสียงสูง ขณะที่เสียงของเธอหนักแน่นขึ้นเมื่อเพลงดำเนินไป ในด้านเนื้อร้อง เพลง "ทีนเอจดรีม" บอกเล่าเกี่ยวกับการเป็นคนรักที่ทำให้อีกคนรู้สึกเป็นหนุ่มสาวอีกครั้ง เพลง "ทีนเอจดรีม" ได้รับคำวิจารณ์ด้านบวก มีคำชมถึงความเป็นธรรมชาติของเพลงและเสียงดนตรี แต่ก็มีบางกลุ่มติว่าเนื้อเพลง "ไร้ความกังวลมากเกินไปและยังไม่เป็นผู้ใหญ่" (too carefree and immature) เพลงขึ้นอันดับหนึ่งบนชาร์ตบิลบอร์ดฮอต 100 เป็นซิงเกิลที่สามของเพร์รีที่ขึ้นอันดับหนึ่ง และเป็นซิงเกิลที่สองติดต่อกันจากเพลง "แคลิฟอร์เนียเกิลส์" ที่ขึ้นอันดับหนึ่งเช่นกัน เพลง "ทีนเอจดรีม" ได้รับการรับรองระดับแพลตินัมสี่ครั้งในสหรัฐอเมริกา รวมถึงได้รับการรับรองระดับแพลตินัมอีกมากมายในประเทศอื่น ๆ
มิวสิกวิดีโอเพลงถ่ายทำในหลายสถานที่รอบ ๆ บ้านเกิดของเพร์รีในซานตาบาร์บารา แคลิฟอร์เนีย และกำกับโดยโยแอน เลมวยน์ (หรือวู้ดคิด) วิดีโอเปิดตัววันที่ 10 สิงหาคม ค.ศ. 2010 แสดงให้เห็นเพร์รีกำลังอยู่ในห้วงความรักกับคนรักในไฮสคูล เพร์รีแสดงเพลงดังกล่าวในรายการแซตเทอร์เดย์ไนต์ไลฟ์ ในงานประกาศรางวัลทีนช้อยส์อะวอดส์ งานประกาศรางวัลแกรมมีครั้งที่ 53 และอื่น ๆ อีกมากมาย เพลง "ทีนเอจดรีม" ได้เข้าชิงรางวัลแกรมมีสาขานักร้องแนวป็อปเพศหญิงยอดเยี่ยม เป็นเพลงที่สามที่เข้าชิงรางวัลดังกล่าว นิตยสารโรลลิงสโตนจัดให้เพลงนี้เป็นเพลงที่ดีที่สุดอันดับที่สี่ในปี ค.ศ. 2010 เพลงดังกล่าวได้อยู่ในอัลบั้มจัสต์แดนซ์ 3 และมีคนนำเพลงมาร้องใหม่มากมาย ดังที่ปรากฏในรายการอเมริกันไอดอล เดอะวอยซ์ และกลี
ธงฮ่องกง
รัฐบาลจีนกำหนดให้มีธงประจำเขตบริหารพิเศษฮ่องกงขึ้นเมื่อวันที่ 16 กุมภาพันธ์ พ.ศ. 2533 ได้รับการยอมรับอย่างเป็นทางการจากคณะกรรมการเตรียมการส่งมอบเกาะฮ่องกงเมื่อวันที่ 10 สิงหาคม พ.ศ. 2539 และชักขึ้นเป็นครั้งแรกเมื่อวันที่ 1 กรกฎาคม พ.ศ. 2540 ในพิธีส่งมอบอำนาจอธิปไตยเหนือเกาะฮ่องกงจากสหราชอาณาจักรไปยังสาธารณรัฐประชาชนจีน
การเลือกตั้งทั่วไปในกัมพูชา พ.ศ. 2524
'''การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2524''' เกิดขึ้นในสาธารณรัฐประชาชนกัมพูชาเมื่อ 1 พฤษภาคม พ.ศ. 2524 พรรคปฏิวัติประชาชนกัมพูชา เป็นเพียงพรรคเดียวที่ลงสมัครรับเลือกตั้ง และได้ทั้งหมด 117 ที่นั่ง ผู้มาออกเสียงคิดเป็น 89.6%.
อัสแซสซินส์ครีด 4: แบล็กแฟล็ก
อัสแซสซินส์ครีด 4: แบล็กแฟล็ก (Assassin's Creed IV: Black Flag) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟจต์มอนทรีออล และเผยแพร่โดย ยูบิซอฟต์ โดยปรากฏในเครื่องเล่นเกมเพลย์สเตชัน 3, เอกซ์บ็อกซ์ 360, วียู ในเดือนตุลาคม 2013 และในเดือนพฤศจิกายน 2013 สำหรับเครื่องเล่นเกมเพลย์สเตชัน 4, ไมโครซอฟท์ วินโดวส์ และ เอกซ์บอกซ์ วัน อัสแซสซินส์ครีด 4: แบล็กแฟล็กเป็นเกมชุดที่หกในซีรีส์ อัสแซสซินส์ครีด สืบเนื่องจาก อัสแซสซินส์ครีด 3 ในปี 2012
เนื้อเรื่องจะอยู่ในต้นศตวรรษที่ 18 ที่ทะเลแคริบเบียน ในช่วงยุคทองแห่งโจรสลัด และติดตามเรื่องราวของโจรสลัดผู้มีชื่อเสียง เอ็ดเวิร์ด เคนเวย์ ซึ่งเป็นปู่ของ ราดูนฮาเกดูน (คอนเนอร์ เคนเวย์) ตัวเอกจากภาคอัสแซสซินส์ครีด 3 อัสแซสซินส์ครีด 4: แบล็กแฟล็ก จะมุ่งเน้นในการสำรวจสถานที่ทางเรือซึ่งแตกต่างจากเกมในภาคก่อนๆ แต่ก็ยังรักษาการเล่นแบบมุมมองบุคคลที่สาม และการสำรวจภาคพื้นดินรวมถึงการต่อสู้และลักลอบเอาไว้ ระบบผู้เล่นหลายคนยังคงมีอยู่ แต่สามารถเล่นได้แค่โหมดภาคพิ้นดินเท่านั้น ไม่สามารถท่องเรือได้
มีแชล โอรียอล
มีแชล โอรียอล (Michelle Auriol; เกิด 5 มีนาคม พ.ศ. 2439 ที่การ์โม จังหวัดตาร์น แคว้นมีดี-ปีเรเน ประเทศฝรั่งเศส เสียชีวิต 5 มีนาคม พ.ศ. 2522) เป็นภริยาของแว็งซ็อง โอรียอล ประธานาธิบดีแห่งสาธารณรัฐฝรั่งเศสคนที่ 16 ถือเป็นสุภาพสตรีหมายเลขหนึ่งของประเทศฝรั่งเศสคนที่ 15 ตั้งแต่16 มกราคม พ.ศ. 2490 – 16 มกราคม พ.ศ. 2497
คุลศัน กุมาร
คุลศัน กุมาร (गुलशन कुमार) เกิดเมื่อวันที่ 5 พฤษภาคม พ.ศ. 2499 เป็นนักธุรกิจชื่อดังของอินเดียในอดีต เขาถูกคู่แข่งในการผลิตเทปเพลงลอบสังหารที่มุมไบ นอกเทวสถานของศาสนาฮินดู เมื่อวันที่ 12 สิงหาคม พ.ศ. 2540
Rhaphiostylis
Rhaphiostylis เป็นสกุลของพืชดอกที่อยู่ในวงศ์ Metteniusaceae.
ถิ่นกำเนิดของมันคือแอฟริกาเขตร้อน, มาดากัสการ์
สปีชีส์ในสกุล ได้แก่:
ปลากระสูบขีด
ปลากระสูบขีด หรือ ปลากระสูบขาว (Hampala barb, Tranverse-bar barb; ) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae)
มีรูปร่างคล้ายปลากระสูบจุด (H. dispar) แต่ด้านข้างลำตัวมีแถบขวางบริเวณใต้ครีบหลังลงมาถึงท้อง ในปลาขนาดเล็กมีแถบ 2 แถบที่กลางลำตัวและโคนหาง และมีแถบใต้ตาด้วย ครีบมีสีคล้ำแดงเรื่อ ขอบบนและขอบล่างของครีบหางมีแถบสีคล้ำ มีขนาดใหญ่กว่าปลากระสูบจุดซึ่งเป็นปลาในสกุลเดียวกัน คือ สามารถยาวได้ถึง 30 เซนติเมตร หรือ 70 เซนติเมตร ซึ่งเป็นขนาดใหญ่เต็มที่
พบมากในแม่น้ำโขง และพบบ้างในแม่น้ำเจ้าพระยา โดยจะพบได้มากกว่าปลากระสูบจุด
ปลากระสูบขีดมีชื่อเรียกทางภาษาอีสานว่า "ปลาสูบ", "ปลาสูด",  "ปลาสิก" หรือ "ปลาขม" เป็นต้น
ท่าอากาศยานนานาชาตินาริตะ
ท่าอากาศยานนานาชาตินาริตะ เป็นสนามบินนานาชาติ ตั้งอยู่ที่เมืองนาริตะ จังหวัดชิบะ ประเทศญี่ปุ่น ดำเนินการโดย บริษัทท่าอากาศยานนานาชาตินาริตะ ซึ่งแปรสภาพมาจาก องค์การบริหารงานท่าอากาศยานนานาชาติโตเกียวแห่งใหม่
ท่าอากาศยานนานาชาตินาริตะเป็นสนามบินหลักที่ให้บริการผู้โดยสารระหว่างประเทศที่เดินทางเข้าและออกจากประเทศญี่ปุ่น และเป็นจุดเชื่อมต่อการเดินทางระหว่างทวีปเอเชียและอเมริกา เป็นสนามบินที่รองรับเที่ยวบินสำหรับผู้โดยสารมากอันดับ 2 ของญี่ปุ่น (รองจากสนามบินฮะเนะดะ) เป็นสนามบินที่รองรับการขนส่งทางอากาศเป็นอันดับ 1 ของญี่ปุ่นและอันดับ 3 ของโลก
ท่าอากาศยานนานาชาตินาริตะเป็นท่าอากาศยานหลักของสายการบินเจแปนแอร์ไลน์ สายการบินออล นิปปอน แอร์เวย์ และสายการบินนอร์ธเวสต์แอร์ไลน์ และยังเป็นท่าอากาศยานรองของสายการบินยูไนเต็ดแอร์ไลน์ อีกด้วย
ท่าอากาศยานานาชาตินาริตะ เคยใช้ชื่อว่า New Tokyo International Airport (新東京国際空港 Shin-Tōkyō Kokusai Kūkō) จนกระทั่งปีค.ศ. 2004 ถึงแม้สนามบินนาริตะจะให้บริการผู้โดยสารที่เดินทางเข้าออกเมืองโตเกียวเป็นหลัก แต่ตัวสนามบินเองไม่ได้อยู่ในโตเกียว (การเดินทางจากนาริตะไปยังใจกลางเมืองโตเกียวใช้เวลาประมาณ 1 ชั่วโมงโดยรถไฟที่เร็วที่สุด) ส่วนสนามบินฮะเนะดะ หรือ Tokyo International Airport ซึ่งตั้งอยู่ในกรุงโตเกียว และเป็นสนามบินที่รองรับผู้โดยสารมากเป็นอันดับ 1 ของญี่ปุ่นและอันดับ 4 ของโลก ให้บริการผู้โดยสารในประเทศเป็นหลัก
ความขัดแย้ง
เป็นความขัดแย้งระหว่างชุมชนเกษตรกรในเมืองซันริซูกะ (ปัจจุบันคือเมืองนาริตะ) กับรัฐบาลญี่ปุ่น สาเหตุจากการตัดสินใจของรัฐบาลในก่อสร้างท่าอากาศยานในเมืองซันริซูกะโดยไม่ได้รับความยินยอมจากผู้อยู่อาศัย เพราะรัฐบาลญี่ปุ่นมองว่าพื้นที่ซันริซูกะยังเป็นการทำเกษตรกรรมที่ไม่ได้มีรายได้สูง การเวนคืนที่ดินน่าจะทำได้ง่าย นำไปสู่การประท้วงและเดินขบวนขัดขวางการสร้างอย่างรุนแรง แม้กระทั้งการบุกยึดหอบังคับการบินและการลอบวางระเบิด
การคมนาคม
สนามบินนาริตะมีรถไฟสองขบวน ของทาง เคเซ (Keisei) และ เจอาร์ (JR) และสายที่สามอยู่ระหว่างการก่อสร้างแล้วเสร็จปี 2553 นอกจากรถไฟแล้วยังมีบริการแท็กซี่และรถเมล์
จังหวัดปาดกาแล
ปาดกาแล (Pas-de-Calais, ; Pas-Calés; Nauw van Kales) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส ชื่อจังหวัดปาดกาแลตั้งตามชื่อช่องแคบกาแล ตัวจังหวัดตั้งอยู่ทางตอนเหนือของฝรั่งเศสโดยมีอารัสเป็นเมืองหลัก จังหวัดนี้มีประชากร 1,465,278 คนใน ค.ศ. 2019
ปาดกาแลเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกาแลซี, ภูมิภาคบูลอแน, ปงตีเยอ และอาร์ตัว
สถานที่สำคัญและน่าสนใจในจังหวัดปาดกาแล ได้แก่ มหาวิหารแม่พระแห่งบูลอญ อาสนวิหารแซ็งตอแมร์ และสุสานแม่พระแห่งลอแร็ต
ประชากร
พัฒนาการของจำนวนประชากรตั้งแต่ ค.ศ. 1801:
เฮาต์ฮาเลิน-แฮ็ลค์เตอเริน
เฮาต์ฮาเลิน-แฮ็ลค์เตอเริน (Houthalen-Helchteren) เป็นเทศบาลที่ตั้งอยู่ทางตอนกลางของจังหวัดลิมเบิร์กในประเทศเบลเยียม มีประชากรประมาณ 30,000 คน และถูกล้อมรอบด้วยแฮ็คเติล-แอ็กเซิล, เปร์, เมวเวิน-เครยโตรเดอ, โอปคลับเบก, เคงก์, โซนโฮเฟิน, เฮิสเดิน-โซลเดอร์ และเบอริงเงิน
การแบ่งเขตการปกครอง
เฮาต์ฮาเลิน-แฮ็ลค์เตอเรินประกอบด้วย 2 เขตย่อย ได้แก่ เฮาต์ฮาเลินและแฮ็ลค์เตอเริน โดยเฮาต์ฮาเลินซึ่งมีขนาดใหญ่กว่าเป็นศูนย์กลางของเมือง
Bauhinia forficata
Bauhinia forficata หรือมีชื่อสามัญว่า ปาตา เด วากา (Pata de Vaca) เป็นพืชมีดอกที่เป็นไม้ยืนต้นในวงศ์ Fabaceae เป็นพืชท้องถิ่นของบราซิลและเปรู ในทางยาสมุนไพร ใช้รักษาโรคเบาหวานและโรคทางเดินปัสสาวะในบราซิล มีฤทธิ์ลดระดับน้ำตาลในเลือดของหนูทดลอง เพิ่มการนำกลูโคสเข้าสู่กล้ามเนื้อ
พาราโบลา
พาราโบลา คือ ภาคตัดกรวยที่เกิดจากการตัดกันระหว่างพื้นผิวกรวยด้วยระนาบที่ขนานกับเส้นกำเนิดกรวย (generating line) ของพื้นผิวนั้น พาราโบลาสามารถกำหนดเป็นด้วยจุดต่าง ๆ ที่มีระยะห่างจากจุดที่กำหนด คือ จุดโฟกัส (focus) และเส้นที่กำหนด คือ เส้นไดเรกตริกซ์ (directrix)
พาราโบลาเป็นแนวคิดที่สำคัญในทฤษฎีคณิตศาสตร์ อย่างไรก็ดี พาราโบลาสามารถพบได้บ่อยมากในโลกภายนอก และสามารถนำไปใช้เป็นประโยชน์ในวิศวกรรม ฟิสิกส์ และศาสตร์อื่น ๆ
ฟากุนโด เปลิสตริ
ฟากุนโด เปลิสตริ เรโบโย (Facundo Pellistri Rebollo; เกิดวันที่ 20 ธันวาคม ค.ศ. 2001) เป็นนักฟุตบอลชาวอุรุกวัยที่เล่นในตำแหน่งปีกให้กับแมนเชสเตอร์ยูไนเต็ด และทีมชาติอุรุกวัย เขาได้รับการชื่นชมในด้านความคล่องแคล่วว่องไว เทคนิคและการมองอย่างมีกลยุทธ์ในสนาม
สโมสรอาชีพ
เปลิสตริเป็นผู้เล่นที่มาจากทีมเยาวชนของเปญญาโรล เขาเคยเล่นในระดับเยาวชนให้กับลาปิกาดาและริเบร์เปลตมอนเตวิเดโอ เขาลงเล่นระดับอาชีพครั้งแรกเมื่อวันที่ 11 สิงหาคม ค.ศ. 2019 ในนัดที่เปญญาโรลเสมอกับเดเฟนเซอร์สปอร์ติง 2–2 เขาทำประตูแรกเมื่อวันที่ 6 พฤศจิกายน ค.ศ. 2019 ช่วยให้ทีมเอาชนะเกร์โร 3–1
วันที่ 5 ตุลาคม 2020 เปลิสตริย้ายร่วมแมนเชสเตอร์ยูไนเต็ดด้วยค่าตัวเกือบ 10 ล้านยูโร
ชีวิตส่วนตัว
เปลิสตริเกิดที่มอนเตวิเดโอ ครอบครัวมีเชื้อสายสเปนและอิตาลี เขาถือหนังสือเดินทางสเปนเพราะย่าทวดของเขามาจากอาโกรุญญาในแคว้นกาลิเซีย เซบัสเตียน เตย์เซรา นักร้องนำของวงร็อกอุรุกวัย ลาเบลาปูเอร์กา เป็นบิดาอุปถัมภ์ของเขา
ปลากระสูบจุด
ปลากระสูบจุด (Eye-spot barb, Spotted hampala barb; ) ปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae)
เจ้าหญิงยัสมิน บินต์ อาซิม
เสกสมรส
เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
ปลากระสูบจุด
มีลักษณะรูปร่างค่อนข้างยาว แบนข้างเล็กน้อย หัวยาว ปากกว้างมาก มีหนวดสั้น 1 คู่ที่ริมฝีปาก ครีบหลังค่อนข้างเล็ก ครีบหางเว้าลึก เกล็ดค่อนข้างใหญ่ ตัวมีสีเงิน ด้านหลังสีคล้ำอมน้ำตาล ด้านท้องสีจาง ด้านข้างลำตัวมีจุดสีคล้ำข้างละหนึ่งดวง ครีบมีสีแดงเรื่อ ครีบหางมีสีแดงไม่มีแถบสีคล้ำ เป็นปลาที่พบได้เฉพาะที่ภาคอีสานของไทย ในต่างประเทศพบได้เฉพาะประเทศลาวและกัมพูชาเท่านั้น มีขนาดประมาณ 25 เซนติเมตร พบใหญ่สุด 35 เซนติเมตร
ชื่อวิทยาศาสตร์ dispar เป็นภาษาละตินหมายถึง "ไม่เหมือน" หรือ "ซึ่งแตกต่างกัน" อันหมายถึงสัณฐานที่แตกต่างจากปลากระสูบขีด (H. macrolepidota) ซึ่งเป็นปลากระสูบอีกชนิดหนึ่ง ที่พบได้ในประเทศไทย และเป็นชนิดต้นแบบ อนุกรมวิธานโดย ฮิว แมคคอร์มิค สมิธ สถานที่ค้นพบครั้งแรก คือ แม่น้ำมูลในจังหวัดอุดรธานี
เป็นปลานักล่า กินปลาและสัตว์น้ำขนาดเล็กเป็นอาหาร บริโภคโดยปรุงสด และทำปลาร้า, ปลาส้ม และนิยมเลี้ยงเป็นปลาสวยงาม
สถานศึกษาเคมีปฏิบัติ
สถานศึกษาเคมีปฏิบัติ เป็นหน่วยงานในสังกัดกรมวิทยาศาสตร์บริการ กระทรวงวิทยาศาสตร์และเทคโนโลยี และเป็นสถาบันสมทบของจุฬาลงกรณ์มหาวิทยาลัย โดยเปิดการเรียนการสอนในระดับอนุปริญญา 3 ปี ปัจจุบัน หลักสูตรอนุปริญญาเคมีปฏิบัติไม่รับนิสิตเข้าศึกษาแล้ว
การทำงาน
บัณฑิตสามารถประกอบอาชีพได้หลายอย่าง เช่น อาจารย์ นักวิจัย ทำงานในโรงงานอุตสาหกรรม กองพิสูจน์หลักฐานของกรมตำรวจ หรือตัวแทนจำหน่ายยา ผลิตภัณฑ์ทางเคมีต่าง ๆ เป็นต้น
แลนด์มาร์ก 81
แลนด์มาร์ก 81 (Landmark 81) เป็นอาคารระฟ้าสูงพิเศษในนครโฮจิมินห์ ประเทศเวียดนาม ผู้ลงทุนและพัฒนาหลักของโครงการคือบริษัท Vinhomes ซึ่งเป็นบริษัทอสังหาริมทรัพย์สัญชาติเวียดนามที่ใหญ่ที่สุดในประเทศ อาคารแลนด์มาร์ก 81 เป็นสิ่งก่อสร้างที่สูงที่สุดในเวียดนาม, สูงเป็นอันดับสองในเอเชียตะวันออกเฉียงใต้ และสูงเป็นอันดับที่ 17 ของโลก
อาคารสูง 461.2 เมตร (1,513 ฟุต) มี 81 ชั้น สร้างขึ้นบนฝั่งตะวันตกของแม่น้ำไซง่อนในเขตบิ่ญถั่ญ ของเมือง ตั้งอยู่ทางเหนือของใจกลางส่วนประวัติศาสตร์ของนครโฮจิมินห์ และทางใต้ของสะพานไซง่อน อาคารนี้ตั้งอยู่ใจกลางอาณาเขตโครงการอสังหาริมทรัพย์แบบผสมผสานระดับไฮเอนด์มูลค่า 1.5 พันล้านดอลลาร์สหรัฐที่เรียกว่า Vinhomes Central Park โครงการพัฒนาอาคารประกอบไปด้วยสิ่งอำนวยความสะดวกเช่น โรงแรมและห้องประชุม ห้องชุดหรู พื้นที่ค้าปลีกระดับไฮเอนด์ ร้านอาหาร บาร์ และจุดชมวิวที่มีหลายชั้น
ประวัติ
พิธีเริ่มการก่อสร้างอาคารจัดขึ้นเมื่อวันที่ 13 ธันวาคม พ.ศ. 2557 ต่อมาในเดือนตุลาคม พ.ศ. 2560 การก่อสร้างบรรลุถึงชั้น 69 โดยมีความสูง 270 เมตร (890 ฟุต) แซงหน้าอาคารไบเทกซ์โกไฟแนนเชียลทาวเวอร์ จึงกลายเป็นอาคารที่สูงที่สุดในนครโฮจิมินห์ การก่อสร้างเสร็จสิ้นในทุกชั้นในเดือนมกราคม พ.ศ. 2561 เหลือเพียงส่วนยอดแหลมของอาคารเท่านั้น เมื่อวันที่ 10 เมษายน พ.ศ. 2561 จึงได้มีการเพิ่มส่วนสุดท้ายของยอดแหลม เป็นการเสร็จสมบูรณ์ของการก่อสร้างอาคารแลนด์มาร์ก 81 ส่วนฐานของอาคารซึ่งมีพื้นที่ 6 ชั้น รวม 50,000 ตารางเมตร (540,000 ตารางฟุต) ได้เปิดอย่างเป็นทางการเมื่อวันที่ 27 กรกฎาคม พ.ศ. 2561 เนื่องในวาระการฉลองครบรอบ 25 ปีของ Vingroup บริษัทแม่ของโครงการ ชั้นสังเกตการณ์ชื่อ Skyview เปิดเมื่อวันที่ 28 เมษายน พ.ศ. 2562 โดยดาดฟ้าชั้น 79 มีความสูงจากพื้นดิน 369.65 ม. (1,212.8 ฟุต) และชั้น 81 มีความสูง 382.65 ม. (1,255.4 ฟุต) เป็นจุดชมวิวที่สูงที่สุดของเวียดนามในปัจจุบัน บัตรเข้าชมมีราคาตั้งแต่ 405,000 ด่ง (17.4 ดอลลาร์สหรัฐ) สำหรับเด็ก ไปจนถึง 810,000 ด่ง (34.8 ดอลลาร์สหรัฐ) สำหรับผู้ใหญ่
แบบแปลนชั้น
รายละเอียดของชั้นต่าง ๆ เป็นดังนี้
เหตุเพลิงไหม้
เมื่อเวลาประมาณ 15:48 น. ของวันที่ 11 สิงหาคม พ.ศ. 2561 เกิดเหตุเพลิงไหม้บริเวณชั้น 64 เนื่องมาจากการเชื่อมโลหะ สามารถควบคุมเพลิงได้อย่างรวดเร็วและไม่ก่อให้เกิดความเสียหายต่อทรัพย์สิน
บีเอ็มดับเบิลยู 7 ซีรีส์
บีเอ็มดับเบิลยู 7 ซีรีส์ (BMW 7 Series) เป็นรถยนต์นั่งประเภทหรูหราขนาดใหญ่ (Full-size luxury vehicles) เป็น รถธง (รถรุ่นที่ได้ชื่อว่าดีที่สุด โด่งดังที่สุด สมบูรณ์แบบที่สุดของรถยนต์แต่ละยี่ห้อ)ของบริษัทรถยนต์บีเอ็มดับเบิลยู เริ่มผลิตครั้งแรกใน พ.ศ. 2520 จนถึงปัจจุบัน มีวิวัฒนาการตามช่วงเวลาแบ่งได้ 7 รุ่น (Generation) ดังนี้
รุ่นที่ 1 (E23, พ.ศ. 2520 - 2529)
รุ่นแรก หรือ E23 ทุกคัน ใช้เครื่องยนต์ 6 สูบ ขนาดระหว่าง 2500 - 3500 ซีซี แต่รุ่นที่ขายกับลูกค้าทั่วไปนั้นเป็นขนาด 2800 ซีซีขึ้นไป ส่วนรุ่นที่ใช้เครื่อง 2500 ซีซี จะขายกับรัฐบาลหรือออร์เดอร์กรณีพิเศษอื่นๆ เท่านั้น
E23 มีเอกลักษณ์เด่นในเรื่องความล้ำยุค ล้ำสมัยมากแม้เมื่อเทียบกับรถระดับหรูอีกหลายยี่ห้อ ซึ่งเป็นเอกลักษณ์เด่นของ 7 ซีรีส์มาจนถึงปัจจุบัน ตัวอย่างความทันสมัยของ E23 ที่บีเอ็มดับเบิลยูนำมาใช้ เมื่อเทียบกับยี่ห้ออื่น คือเช่น เครื่องยนต์แบบหัวฉีด, ระบบเบรกแบบ ABS, ถุงลมนิรภัยฝั่งคนขับ, ระบบกระจกไฟฟ้า และเกียร์อัตโนมัติแบบ 4 สปีด เป็นต้น (ซึ่งแทบทั้งหมดมีในรถทั่วไปในปัจจุบัน แต่แทบจะหาไม่ได้เลยแม้แต่อย่างเดียวในรถที่ขายเมื่อ 30 ปีก่อน) นอกจากนี้ ยังมีระบบ Power seat เก้าอี้ไฟฟ้า ปรับเบาะโดยใช้ระบบไฟฟ้า รวมทั้งระบบทำความร้อนในเบาะนั่ง ซึ่งยังหาไม่ได้แม้แต่ในรถยุคปัจจุบัน
บีเอ็มดับเบิลยูในตลาดส่วนใหญ่ ได้ผลิตรถรุ่น E32 มีเป็นซีรีส์ 7 แทน E23 ในปี พ.ศ. 2529 แต่ E23 ยังผลิตในทวีปอเมริกาเหนือและในประเทศญี่ปุ่นต่อไปอีกบ้างจำนวนหนึ่ง ก่อนจะเลิกผลิตไปในปี พ.ศ. 2530 รวมยอดการผลิตทั้งสิ้น 285,029 คัน
รุ่นที่ 2 (E32, พ.ศ. 2529 - 2537)
E32 มีการติดตั้งเทคโนโลยีรถใหม่ล่าสุดของยุคนั้นลงไปในรถอีกจำนวนหนึ่ง เช่น เครื่องโทรศัพท์ เครื่องแฟกซ์ ตู้แช่ไวน์ ถูกติดตั้งลงไปในรถ และยังมีการใช้ระบบเกียร์อัตโนมัติ 5 สปีด (ซึ่งรถที่ขายในยุคปัจจุบันกว่าครึ่งหนึ่งยังเป็นเกียร์อัตโนมัติแบบ 4 สปีดอยู่) ระบบจำกัดความเร็วอิเล็คโทรนิคส์ และเทคโนโลยีล้ำยุคอื่นๆ อีกมากมาย
ส่วนเครื่องยนต์ของ E32 เริ่มต้นตั้งแต่เครื่องยนต์ขนาด 3000 ซีซี 6สูบ 12วาล์ว 188แรงม้า ไปจนถึงเครื่องยนต์ 5000ซีซี 12 สูบ 24 วาล์ว 300 แรงม้า แรงบิดสูงสุด 450 นิวตัน-เมตร ยอดการผลิตรวมทั้งสิ้น 311,068 คัน
รุ่นที่ 3 (E38, พ.ศ. 2537 - 2544)
ในภาพยนตร์ดังถึง 3 เรื่องของยุคนั้น มีการนำ E38 ไปใช้แสดงหลายฉากพอสมควร คือ เจมส์ บอนด์ 007 พยัคฆ์ร้ายไม่มีวันตาย (นำแสดงโดย เพียร์ซ บรอสแนน),The Game เกมตาย...ต้องไม่ตาย (นำแสดงโดย ไมเคิล ดักลาส) และ The Transporter ขนระห่ำไปบี้นรก (นำแสดงโดย เจสัน สเตธัม) และยังได้สร้างความน่าสนใจขึ้นไปอีก ด้วยการที่ E38 รุ่น 750iL ในอเมริกาเหนือ ใช้เครื่องยนต์ขนาด 5400 ซีซี 12 สูบ ซึ่งเป็นเครื่องยนต์ประเภทเดียวกับที่ใช้ในรถยนต์ระดับมหาเจ้าสัว คือ โรลส์-รอยซ์ ซิลเวอร์ เซราฟ (Rolls-Royce Silver Seraph)
E38 อัปเดตเทคโยโลยีใหม่ล่าสุดเข้าไปอีกเช่นเคย ในคราวนี้คือ ไฟหน้าแบบ HID ซึงเป็นหลอดไม่มีไส้ มีหลักการทำงานคล้ายคลึงกับหลอดฟลูออเรสเซนต์ แต่อาศัยแก๊สซีนอน, ปรอท และเมทัลฮาไลด์ให้เรืองแสงขึ้น โดยจะสว่างกว่าหลอดไฟหน้าแบบฮาโลเจนทั่วไป และสีของแสงใกล้เคียงกับแสงดวงอาทิตย์มากกว่า ทำให้แยกแยะวัตถุได้ดีกว่า อีกทั้งไม่แยงตาผู้ขับขี่ที่แล่นสวนทางมาด้วย และสามารถมองได้ไกลขึ้น 30 - 40% (ซึ่งรถญี่ปุ่นส่วนใหญ่เพิ่งเปลี่ยนมาใช้หลอด HID แทนหลอดฮาโลเจนเมื่อไม่ถึง 5 ปีที่ผ่านมา)
นอกจากนี้ E38 ยังมีระบบNavigation System (ระบบแผนที่และนำทางโดยใช้การสื่อสารแบบ GPS กับดาวเทียม), ระบบเครื่องเสียงในรถแบบ Surround ด้วยลำโพง 14 ตัวรอบคัน พร้อมซับวูเฟอร์อีก 4 ตัว เพิ่มความหนักแน่นของเสียง, เครื่องเล่น CD เก็บแผ่นในเครื่องได้ 6 Disc, รวมทั้งหลังคาแบบมีมูนรูฟ (มีรูบนหลังคา มีกระจกเปิด-ปิดรูนั้นได้ เอาไว้เวลานอนดูท้องฟ้าในรถยามค่ำคืน ดูเสร็จก็ปิดกระจก)
ในปี พ.ศ. 2544 เมื่อขาย E38 มานานแล้ว บีเอ็มดับเบิลยู ก็ได้ปล่อยข้อมูลของรถซีรีส์ 7 รุ่นต่อไปออกสู่สังคม โดยตั้งชื่อว่า E65 ปรากฏว่าหลังการเปิดเผยข้อมูลดังกล่าว ยอดขาย E38 สูงขึ้นอย่างน่าประหลาด จากการสำรวจความคิดเห็นก็พบว่า เหล่าเศรษฐีที่รอซื้อซีรีส์ 7 รุ่นต่อไปต่างผิดหวังกับ E65 และไม่ชอบซีรีส์ 7 รุ่นต่อไปนัก จึงแห่มาซื้อ E38 ก่อนที่มันจะถูกแทนที่โดย E65 ในอีกไม่กี่เดือนข้างหน้า จนทำให้ บีเอ็มดับเบิลยูผลิตรถไม่ทัน ต้องขึ้นราคาเพื่อลดยอดขาย
รวมระยะเวลาตลอด 7 ปีที่ผลิต E38 ทำยอดขายได้ทั้งสิ้น 340,242 คัน
รุ่นที่ 4 (E65, พ.ศ. 2544 - 2551)
นวัตกรรมใหม่ล่าสุดที่ถูกติดตั้งลงใน E65 คือระบบ iDrive ซึ่งพัฒนาต่อยอดจากระบบ Navigation โดย iDrive เป็นคล้ายๆ กับระบบคอมพิวเตอร์ของเครื่องยนต์ แสดงผลโดยจอมอนิเตอร์ความละเอียดสูง สามารถใช้ปุ่มควบคุมที่อยู่ใกล้คันเกียร์ปรับแต่งค่าต่างๆ ภายในรถได้ ตั้งแต่การปรับแต่งระบบเครื่องเสียง ระบบปรับอากาศ ระบบดีวีดี ระบบโทรศัพท์ ไปจนถึงระบบการตอบสนองของช่วงล่าง ปรับระบบการทรงตัว ปรับโหมดการขับขี่ ฯลฯ นอกจากเป็นตัวรับคำสั่งจากผู้ขับขี่แล้ว ยังสามารถเชื่อมต่ออินเทอร์เน็ตได้ อีกทั้งเมื่อรถเกิดอุบัติเหตุหรือขัดข้องจนไม่สามารถวิ่งต่อไปได้ ระบบ iDrive จะส่งสัญญาณแจ้งอุบัติเหตุไปยัง BMW CallCenter โดยอัตโนมัติ พร้อมบอกพิกัดที่เกิดเหตุ หรือเมื่อมีอุปกรณ์ใดๆ ชำรุดเล็กน้อย ก็จะบันทึกข้อมูลไว้ เมื่อเจ้าของนำรถเข้าศูนย์บริการ เจ้าหน้าที่ศูนย์จะนำระบบคอมพิวเตอร์ของศูนย์มาเชื่อมกับระบบ iDrive แล้วระบบ iDrive จะรายงานในทันทีว่ามีความผิดปกติใดที่เกิดขึ้นกับรถ ตั้งแต่การชำรุดของอะไหล่ที่ซับซ้อนไปจนถึงเรื่องยางแบน ทำให้สามารถหาต้นเหตุและซ่อมได้ทันที
อย่างไรก็ตาม ในช่วงต้นของการผลิต E65 ผู้ใช้รถไม่คุ้นชินกับการใช้ระบบคอมพิวเตอร์ที่ซับซ้อนของ iDrive และตัวระบบไอไดรฟ์เองก็มีปัญหารวนอยู่บ่อยๆ เพราะเป็นนวัตกรรมที่เพิ่งถูกคิดค้นขึ้น ทำให้ชื่อเสียงของซีรีส์ 7 ในช่วงนี้ตกต่ำลงไปมาก จนบีเอ็มดับเบิลยู ต้องไปปรับปรุงระบบ iDrive ครั้งใหญ่ จนกระทั่งเมื่อระบบเข้าที่เข้าทางแล้ว บีเอ็มดับเบิลยูก็เริ่มการประชาสัมพันธ์หาลูกค้าอีกครั้ง รวมทั้งปรับโฉมของรถเล็กน้อยให้เข้ากับยุคสมัย โดยใช้พื้นฐานของตัวถังแบบเดิม และด้วยกลยุทธ์การตลาดที่ยอดเยี่ยม ชื่อเสียงของซีรีส์ 7 จึงเฟื่องฟูขึ้นอีกครั้ง จนสามารถขายได้อย่างรวดเร็วในช่วงครึ่งหลัง และทำยอดขายได้สูงที่สุดเป็นประวัติการณ์ของ 7 ซีรีส์
รุ่นที่ 6 (G11,G12 พ.ศ. 2559 - 2565)
ซีรีส์ 7 ใหม่จะเป็นเจนเนอเรชั่นที่ 6 ของรถยนต์หรูรุ่นนี้นับตั้งแต่ปี 1977 ที่ BMW เผยโฉมรุ่นแรกในรหัส E23 โดยจะเข้ามาทำตลาดแทนที่รุ่นที่ 5 หรือ F01/F02 ซึ่งเปิดตัวเมื่อ 7 ปีที่แล้ว สำหรับรุ่นใหม่จะมากับรหัส G11 ในรุ่นฐานล้อปกติ โดยมีความยาว 3,070 มิลลิเมตร และรหัส G12 สำหรับรุ่นฐานล้อยาว หรือ LWB ที่มีความยาว 3,210 มิลลิเมตร จุดเด่นของซีรีส์ 7 ใหม่คือ การลดน้ำหนักในส่วนของตัวรถลงด้วยการผสมผสานวัสดุที่มีน้ำหนักเบาเข้าด้วยกัน โดยมีการใช้ทั้งเหล็ก อะลูมิเนียม แม็กนีเซียม พลาสติก และคาร์บอนไฟเบอร์ ทำให้ตัวรถลดลงจากเดิมประมาณ 200 กิโลกรัม จนกระทั่ง Klaus Frohlichผู้บริหารระดับสูงของ BMW บอกว่าเป็นรถยนต์ระดับหรูใน Segment นี้ที่มีน้ำหนักเบาที่สุด ในแง่ของมิติตัวถัง ตัวรถมากับความยาว 5,098 มิลลิเมตรในรุ่นฐานล้อปกติ กว้าง 1,902 มิลลิเมตร และสูง 1,467 มิลลิเมตร ส่วนรุ่น LWB หรือฐานล้อยาวมากับความยาว 5,238 มิลลิเมตร กว้างเท่ากัน และสูง 1,479 มิลลิเมตร ส่วนงานออกแบบมาพร้อมกับความหรูหรา และความสปอร์ตที่ผสมผสานกันอย่างลงตัว และสัมผัสกันมาแล้วกับรถยนต์รุ่นเล็กอย่างซีรีส์ 3 และ 4 รวมถึงรถสปอร์ต i8 โดยเฉพาะกระจังหน้าทรงไตคู่ พร้อมไฟหน้าทรงเหลี่ยมยาวที่เรียกว่า Laserlight ในส่วนห้องโดยสารเน้นความเรียบง่ายและคงเอกลักษณ์ตามแบบฉบับของ BMW พร้อมกับเสริมความล้ำสมัยเข้าไป โดยเฉพาะหน้าจอแสดงผลต่างๆ ซึ่งจะทำงานร่วมกับระบบ Infotainment อย่าง iDrive ที่พัฒนามาเป็นเวอร์ชัน 5.0 มีระบบชาร์จแบบไร้สายสำหรัลโทรศัพท์มือถือ และ Ambient Air package เป็นออพชั่นที่ต้องจ่ายเงินเพิ่ม
ในประเทศไทย G12 เปิดตัวในงาน motor expo 2015 โดยทำตลาดดังนี้
'''พ.ศ. 2558'''
'''พ.ศ. 2560'''
'''พ.ศ. 2561'''
'''พ.ศ. 2562'''
'''พ.ศ. 2563'''
'''พ.ศ. 2565'''
รุ่นที่ 7 (G70/G71; 2565 - ปัจจุบัน)
All NEW BMW 7-Series ที่หลุดมาชุดนี้ มีการอำพรางรายละเอียดบนตัวที่น้อยลง เพื่อเปิดเผยเส้นสายตัวถังให้ชัดเจนยิ่งขึ้น ท่ามกลางการจราจรที่หนาแน่นในเยอรมนี เป็นสัญญาณว่า รถซีดานหรูเรือธงของค่ายใบพัดฟ้าขาวใกล้จะถึงเวลาเปลี่ยนโฉมในเร็วๆ นี้ โดยแหล่งข่าวคาดว่าการเปิดตัวจะมีขึ้นภายในปี 2022 นี้ สำหรับคันในภาพมีการติดสติ๊กเกอร์ “Hybrid Test Vehicle” ประกอบกับฝาปิดที่ชาร์จตรงซุ้มล้อฝั่งเดียวกัน ทำให้คาดการได้ว่ารถคันนี้เป็นรุ่นไฮบริดแบบเสียบปลั๊กชาร์จ หรือ PHEV และแน่นอนว่า BMW ยังเตรียมเปิดตัว รุ่นพลังงานไฟฟ้า 100% ที่จะสวมชื่อ i7 ตามมาอีกด้วย
ตามรายงานต่างๆ ระบุว่าท็อป 760i นั้นจะขับเคลื่อนด้วยเครื่องยนต์ V8 ผสานมอเตอร์ไฟฟ้าให้กำลัง 600 แรงม้าแต่ยังไม่มีการยืนยันอะไรในตอนนี้
หลังจากที่มีภาพหลุด All NEW BMW 7-Series เวอร์ชั่น Plug-in hybrid ไปเมื่อเดือนต้นเดือนกุมภาพันธ์ ที่ผ่านมา ก็ถึงคราว BMW เปิดผ้าคลุมอย่างเป็นทางการในวันที่ 20 เมษายน พ.ศ. 2565 โดยเปิดตัวรุ่นขุมพลังไฟฟ้า 100% i7 ก่อน และ รุ่นเครื่องยนต์สันดาปภายใน พร้อม Plug-in hybrid ซึ่งเป็นที่แน่นอนแล้วว่าจะไม่มีเครื่องยนต์ V12 อย่างที่เคยมีมาในรุ่น M760Li แต่จะใช้เครื่องยนต์เบนซิน V8 แทน
นอกจากจะเปิดตัว All NEW i7 อย่างเป็นทางการ เพื่อมาสู้กับคู่แข่งคนสำคัญอย่าง EQS จาก Mercedes-Benz และ Audi e-tron GT แล้ว รถรุ่นนี้ยังได้เป็นรถที่ใช้ในการอำนวยความสะดวกผู้นำประเทศที่เข้าร่วมการประชุมสุดยอดผู้นำเอเปค APEC 2022 วันที่ 17-18 พฤศจิกายน นี้ ในประเทศไทยอีกด้วย
นอกเหนือจาก BMW i7 รถไฟฟ้า100% แล้ว BMW ประเทศไทย ยังเตรียมเปิดตัว All NEW 7-Series G70 ในรหัส 750e xDrive Plug-in Hybrid ประกอบไทย ในช่วงต้นปี 2023 อีกด้วย เพื่อมาสู้กับ Mercedes-Benz S 580 e Plug-in Hybrid
สำหรับข้อมูลรุ่นที่ขายในประเทศไทย 750e xDrive (7-Series G70 ทุกคันในโลกจะเป็นตัวถังแบบฐานล้อยาว Long Wheelbase ดังนั้นจึงเลิกใช้รหัส L)
เมื่อเครื่องยนต์ทำงานร่วมกับมอเตอร์ไฟฟ้า พละกำลังรวม 497 แรงม้า แรงบิด 700 นิวตันเมตร จับคู่กับเกียร์อัตโนมัติ 8 จังหวะ ขับเคลื่อน 4 ล้อ xDrive แบตเตอรี่ Lithium-ion ขนาด 18.7 kWh Plug-in Hybrid เสียบปลั๊กชาร์จไฟ
BMW ประเทศไทย เตรียมเปิดตัว All NEW 7-Series G70 ในรหัส 750e xDrive Plug-in Hybrid ประกอบไทย ในช่วงต้นปี 2023 (พ.ศ. 2566) นี้ !
BMW i7
2023 BMW i7 ปล่อยภาพทีเซอร์แรกออกมาอย่างเป็นทางการ ก่อนเปิดตัวใน วันที่ 20 เมษายน 2022 พร้อมเป็นคู่แข่งรายใหญ่อย่าง Mercedes-Benz EQS นี่คือการประกาศอย่างเป็นทางการโดย BMW “พวกเราทุกคนตาตั้งตารอการเปิดตัว BMW 7 Series ใหม่ในตลาดในปีนี้ มันเป็นซีดานหรูเพียงคันเดียวที่มีตัวเลือกของระบบขับเคลื่อนให้ลูกค้าเลือก รวมทั้ง BMW i7 อันทรงพลัง ทั้งหมดคือรถยนต์ไฟฟ้า ที่เราจะนำเสนอในเดือนเมษายนนี้ ในนิวยอร์ก มิวนิก และปักกิ่ง ซึ่งเป็นสถาที่หลักของโลก” ตามรายงานล่าสุด BMW i7 จะมีแบตเตอรี่ 120 กิโลวัตต์ชั่วโมง มีข่าวลือว่าจะมีการติดตั้งมอเตอร์สามตัวซึ่งให้กำลังรวม 740 แรงม้า สำหรับตอนนี้ BMW ได้เปร่ยว่า BMW 7 Series คือรถยนต์ไฟฟ้า ที่มีกำลังมากกว่า 580 – 610 แรงม้า
ภาพทีเซอร์แสดงให้เห็นการออกแบบ i7 จะคล้ายกับ BMW iX กระจังหน้าไตขนาดใหญ่สองอัน ในวิดีโอนำเสนอ BMW ซีดานไฟฟ้า บริษัทเรียกว่า i7 พร้อมระบบขับเคลื่อนอัตโนมัติระดับ L3
ในที่สุด BMW ก็ได้เปิดตัว 7-Series รุ่นที่ 7 ที่มีขุมพลังไฟฟ้า 100% ให้เลือก ในรหัส i7 xDrive60 และยังมาพร้อมกับ เวอร์ชั่นเครื่องยนต์สันดาป เบนซิน ดีเซล และ Plug-in Hybrid มาครบถ้วน
รถไฟฟ้า i7 xDrive60 มาพร้อม มอเตอร์ไฟฟ้าคู่ที่ล้อคู่หน้า-หลัง ขับเคลื่อน 4 ล้อ xDrive ชนิด permanently excited synchronous motors (PSM) แบตเตอรี่ Lithium-ion ขนาด 101.7 kWh ขับขี่เป็นระยะทางสูงสุดได้ 625 กิโลเมตร พละกำลังสูงสุด 544 แรงม้า แรงบิดสูงสุด 745 นิวตันเมตร ทำอัตราเร่ง 0-100 km/h ภายใน 4.7 วินาที ความเร็วสูงสุด Top Speed ที่ 240 km/h
รองรับการชาร์จ หัวแบบ Type 2 / CCS Combo กระแสสลับ AC สูงสุด 11 kW / กระแสตรง onboard charger ใช้เวลาชาร์จจาก 10%-100% ที่ 9 ชั่วโมง 30 นาที DC Fast Charging สูงสุด 195 kW หรือ จาก 10-80% ใช้เวลาเพียง 34 นาที หรือ ชาร์จ 10 นาที วิ่งได้ไกล 170 km. (มาตรฐาน WLTP)
ห้องโดยสารคือ Highlights สำคัญของ BMW i7 ความหรูหราที่มาพร้อมอุปกรณ์ใหม่มากมาย บรรยากาศภายในห้องโดยสาร พร้อมกับการเชื่อมต่อที่ครบครันผ่านเครือข่าย 5G พร้อมระบบ iDrive8 Software หน้าปัดเรือนไมล์ทรงโค้ง BMW Curved Display ขนาด 12.3 นิ้ว ที่เชื่อมต่อกับจอกลางขนาด 14.9 นิ้ว มาพร้อม BMW Interaction Bar ที่นอกจากจะทำหน้าที่เป็น ambient lighting พวงมาลัยทรงใหม่แบบ D-Shape แบบ 2 ก้าน เบาะนั่งหุ้มด้วยหนัง และยังติดตั้งไฟ LED ตกแต่งภายในห้องโดยสาร ambient lighting ที่สามารถปรับแต่งได้ หลังคา Sky Lounge panoramic glass roof ตกแต่งด้วยไฟ LED แบบเส้นใย จุดเด่นกับ หน้าจอขนาดเล็ก 5.5 นิ้ว ติดตั้งที่ ประตูคู่หลัง เบาะหลังแบบ Exclusive lounge เพิ่มที่รองต้นขาขนาดใหญ่ไร้รอยต่อกับเบาะรองนั่ง ผู้โดยสารตอนหลังจะพบกับหน้าจอ Theater Screen ขนาด 31.3 นิ้ว รองรับความละเอียดระดับ 8K ที่เป็นอุปกรณ์เสริม บนหลังคา เมื่อผู้โดยสารเปิดใช้งาน Theater Mode เบาะนั่งด้านหลังจะเปลี่ยนเป็นโรงภาพยนตร์ส่วนตัว ด้วยหน้าจอความละเอียด 4K ที่ติดตั้ง Amazon Fire จะถูกลดระดับลง ม่านบังแดดจะปรับตำหแหน่งสูงขึ้น เบาะจะปรับมุมที่นั่งและปรับแสงภายในรถ เพื่อช่วยมอบประสบการณ์ภาพยนตร์ขณะเดินทาง ซึ่งเบาะหลังสามารถปรับเอนได้ถึง 42.5 องศา และ ระบบเสียงพรีเมียม Bowers & Wilkins Diamond Surround Sound 1,965 watts ลำโพง 36 ตัว
ด้วยความรวดเร็ว BMW ประเทศไทย เตรียมเปิดตัว All NEW i7 รถไฟฟ้า100% อย่างเป็นทางการในไทย 11 ตุลาคม 2022 นี้ ! โดยนำเข้า i7 ที่ขับเคลื่อนด้วยไฟฟ้าล้วน 100% มาเปิดตัวก่อน 7-Series ขุมพลังแบบอื่นๆที่จะตามมาในช่วงปีหน้า 2023 การเปิดตัว All NEW ” i7 ” รถไฟฟ้า100% หรือ 7-Series รหัสตัวถัง G70 ในขุมพลังไฟฟ้า100% ก่อนขุมพลังแบบอื่นๆในครั้งนี้ เพื่อมาสู้ศึกกับ EQS from Mercedes-EQ จาก Mercedes-Benz ประเทศไทย ที่ชิงเปิดตัวไปก่อนหน้านี้เมื่อเดือน พฤษภาคม ที่ผ่านมาโดยเฉพาะ
แน่นอนว่าคู่ปรับในไลน์เดียวกับ BMW i7 2023 ที่มีจำหน่ายในไทยคงต้องเป็น Mercedes-Benz EQS 2022 รถยนต์ซีดานไฟฟ้ารุ่นใหญ่เวอร์ชั่นคู่ขนานของ S-Class โดยนำเข้ามาจำหน่ายรุ่นเดียว คือ Mercedes-Benz EQS 450+ AMG Premium ซึ่งสมรรถนะเป็นรองอยู่พอสมควร แต่วิ่งได้ไกลกว่าด้วยระยะทาง 783 กิโลเมตร ต่อการชาร์จเต็ม 1 ครั้ง (WLTP) จำหน่ายในราคา 8,570,000 บาท ดังนั้น จึงมีความเป็นไปได้ที่ BMW i7 xDrive60 อาจมีราคาแพงกว่าด้วยสเปกต่างกัน และ BMW 7 Series (G12) โฉมปัจจุบัน ที่เป็นปลั๊กอินไฮบริด ก็ตั้งราคาไว้ 6,439,000 บาท แล้ว
ราคาจำหน่าย (นำเข้า CBU จาก เยอรมนี)
'''พ.ศ. 2565 พ.ศ. 2566'''
พาหนะรองรับการเดินทางของผู้ร่วมประชุมเอเปค 2565 (APEC: Asia-Pacific Economic Cooperation)
“BMW i7” รถยนต์ไฟฟ้าระดับหรูจากเยอรมนี ได้รับเลือกให้เป็นพาหนะรองรับการเดินทางของผู้ร่วมประชุมเอเปค 2565 (APEC: Asia-Pacific Economic Cooperation) ซึ่งแม้ว่ารถรุ่นนี้จะถูกเปิดตัวในประเทศไทยพร้อมกันถึง 3 รุ่นย่อย แต่รุ่นที่จะนำมาใช้ในงานครั้งนี้เป็น “i7 xDrive60 M Sport (First Edition)” ที่มีราคาจำหน่ายคันละ 7,599,000 บาท
สำหรับ BMW i7 xDrive60 M Sport (First Edition) ที่จะถูกใช้เป็นรถรับรองผู้นำการประชุม APEC ปีนี้ ขับเคลื่อนด้วยมอเตอร์ไฟฟ้าล้วน 100% โดยไม่มีการใช้น้ำมันเลยแม้แต่นิดเดียว ติดตั้งมอเตอร์ไฟฟ้าที่ให้กำลังสุงสุดถึง 544 แรงม้า แรงบิดสูงสุด 745 นิวตัน-เมตร พร้อมระบบขับเคลื่อนสี่ล้อไฟฟ้า BMW xDrive Electric เป็นอุปกรณ์มาตรฐาน ให้อัตราเร่ง 0-100 กม./ชม. ในเวลา 4.7 วินาที และทำความเร็วสูงสุดได้ถึง 240 กม./ชม. ถือเป็นรถยนต์ไฟฟ้าที่ทรงพลังมากที่สุดรุ่นหนึ่งในตลาดขณะนี้
ขณะที่ชุดแบตเตอรี่เป็นแบบ Lithium-ion ความจุ 105.7 kWh สามารถขับขี่ได้เป็นระยะทางสูงสุด 625 กิโลเมตรตามมาตรฐานการทดสอบ WLTP รองรับการชาร์จไฟแบบ AC ผ่าน BMW Wallbox ด้วยกำลังไฟสูงสุด 11 kW ใช้เวลาชาร์จจาก 0-100% ในเวลา 10 ชั่วโมง 30 นาที และรองรับการชาร์จด่วนแบบ DC สูงสุด 195 kWh โดยใช้เวลาชาร์จจาก 0 - 80% ในเวลา 38 นาที
ภาษาอราเมอิกพระเยซู
ภาษาอราเมอิกพระเยซู (Aramaic of Jesus)เป็นภาษาอราเมอิกที่นักวิชาการเชื่อว่าพระเยซูเคยใช้พูด ควบคู่ไปกับภาษาฮีบรูและภาษากรีก เมืองนาซาเร็ธและคาร์เปอร์เนียมที่พระเยซูเคยอยู่ เป็นชุมชนที่เคยพูดภาษาอราเมอิก ส่วนภาษากรีกเป็นภาษาที่ใช้พูดอย่างกว้างขวางในจักรวรรดิโรมันตะวันออก เป็นที่ทราบกันดีว่าพระเยซูทรงรู้ภาษาฮีบรูและอภิปรายเกี่ยวกับไบเบิลภาษาฮีบรูได้
ภาษาอราเมอิกเป็นกลุ่มภาษาเซมิติกที่ใกล้เคียงกับภาษาฮีบรูที่เป็นภาษาในเขตเมดิเตอร์เรเนียนตะวันออกในช่วงเวลาระหว่างจักรวรรดิอัสซีเรียใหม่ บาบิโลเนียใหม่ และอาแคมินิดรวมทั้งช่วงเวลาหลังจากนั้น (179 ปีก่อนพุทธศักราช - พ.ศ. 213) หลังจากการรุกรานของกรีก พ.ศ. 212 และโรมัน พ.ศ. 480 เป็นที่รู้กันว่าภาษาอราเมอิกยังคงเป็นภาษาที่ใช้ทั่วไปในอิสราเอลในช่วงต้นคริสตกาล พระเยซูน่าจะพูดสำเนียงกาลิลีซึ่งเข้าใจกันได้กับสำเนียงในเยรูซาเล็ม
ในช่วงเวลาเดียวกัน มีการบันทึกมิซนะห์ด้วยภาษาฮีบรู โยเซฟัสเขียนด้วยภาษาอราเมอิก ฟิโลและปอลแห่งตาร์ซุสเขียนด้วยภาษากรีก ถ้าพระเยซูทรงเข้าใจไบเบิลภาษาฮีบรู ก็น่าจะเข้าใจตาร์คุมและไบเบิลภาษาอราเมอิกที่ใช้ในขณะนั้นได้ และจาการที่ทรงเกิดในตระกูลช่างไม้ก็น่าจะเข้าใจภาษากรีกที่เป็นภาษากลางทางการค้าในเมดิเตอร์เรเนียนตั้งแต่พระเจ้าอเล็กซานเดอร์มหาราชเข้ามาครอบครองดินแดนแห่งนี้ และยังมีหลักฐานจำนวนมากแสดงให้เห็นว่าภาษาอราเมอิกเคยเป็นสื่อกลางสำคัญในการเผยแพร่ศาสนาคริสต์จากปาเลสไตน์ ซีเรีย เมโสโปเตเมียไปจนถึงรัฐเกรละในอินเดีย
ภูมิหลังทางวัฒนธรรมและภาษา
เป็นที่ยอมรับโดยทั่วไปว่าพระเยซูประสูติเป็นชาวยิวและเติบโตขึ้นในครอบครัวชาวยิวในกาลิลี ในช่วงเวลาดังกล่าว ภาษาอราเมอิกเป็นภาษาของชาวยิวภาษาหนึ่ง ซึ่งเป็นผลมาจากการที่จักรวรรดิอัสซีเรียใหม่รุกรานอาณาจักรทางเหนือเมื่อ 179 ปีก่อนพุทธศักราช และการรุกรานอาณาจักรยูดาห์ของบาบิโลเนียเมื่อ 43 ปีก่อนพุทธศักราช ซึ่งทำให้เกิดภาษาอราเมอิกสำเนียงตะวันตก และเป็นรูปแบบมาตรฐานของภาษาอราเมอิกที่เคยเป็นภาษาพูดในดามัสกัส และมีศัพท์ภาษาฮีบรูเข้าไปผสมเป็นจำนวนมากเมื่อใช้พูดในหมู่ชาวยิว แต่ก็ยังมีชาวยิวบางส่วนใช้ภาษาฮีบรูเป็นภาษาแรกจนถึงราว พ.ศ. 843 ซึ่งยุคนั้นเป็นยุคที่เริ่มเขียนไบเบิลภาษาฮีบรู ในยุคมหาวิหารครั้งที่สองและอื่นๆ บางส่นของไบเบิลภาษาฮีบรูได้นำมาเขียนไว้ในไบเบิลภาษาอราเมอิกด้วย และเริ่มใช้อักษรทรงเหลี่ยมที่ได้รับอิทธิพลมาจากอักษรอราเมอิก ต่างจากการการเขียนในยุคคลาสสิก (เช่นยุคมหาวิหารครั้งที่ 1) เช่น จารึกโซโลมอนที่ใช้อักษรปาเลียว-ฮีบรู ในยุคนี้มีตาร์คุมซึ่งเป็นการแปลไบเบิลภาษาฮีบรูเป็นภาษาอราเมอิก
ตั้งแต่ พ.ศ. 343 เป็นต้นมา ดินแดนยูเดียได้รับอิทธิพลจากอารยธรรมกรีกมากและภาษากรีกเข้ามาเป็นภาษากลางในเมดิเตอร์เรเนียนตะวันตกแทนที่ภาษาอราเมอิกและกลายเป็นภาษาของพ่อค้าไปในที่สุด จึงเป็นไปได้ที่พระเยซูจะรู้ภาษากรีก
Talitha kum (Ταλιθα κουμ)
วลีนี้เป็นวลีในภาษาอราเมอิก ใช้เมื่อพระเยซูชุบชีวิตเด็กหญิงคนหนึ่ง ปริวรรตเป็นอักษรกรีกเป็น ταλιθα κουμ เอกสารภาษากรีกของGospel of Mark มีคำในรูปนี้ แต่ในเล่มอื่นๆเขียนว่า  κουμι (koumi) แทน ภาษาอราเมอิกของวลีนี้คือ ţlīthā qūm คำว่าţlīthā เป็นรูปเพศหญิงของคำţlē หมายถึง "หนุ่มสาว" Qūm เป็นคำกริยาภาษาอราเมอิกหมายถึง "ยืนขึ้น ลุกขึ้น" ถ้าเป็นรูปเพศหญิงพหูพจน์เป็น 'qūmī' แต่ในการพูด เสียง i ท้ายคำมักจะหายไปทำให้ไม่มีความแตกต่างระหว่างรูปเพศชายและรูปเพศหญิง ถ้าเขียนในภาษาอราเมอิกจะเป็น טליתא קומי or טלתא קומי (อ่านจากขวาไปซ้าย)
Ephphatha (Εφφαθα)
มาร์ก 7:34
ภาษาอราเมอิกถูกปรับแต่งเป็นภาษากรีก εφφαθα ซึ่งอาจจะมาจาก 'ethpthaḥ' ซึ่งเป็นรูปถูกกระทำของกริยา 'pthaḥ' "เปิดออก" เพราะเสียง 'th' มักจจะหายไปในภาษาอราเมอิกตะวันตก เสียง ḥ มักจะหายไปเมื่อปริวรรตเป็นภาษากรีก ในภาษาอราเมอิกอาจจะเขียนเป็น אתפתח หรือ אפתח
Abba (Αββα)
Abba เป็นคำภาษาอราเมอิกที่ถูกยืมมาใช้ในภาษาฮีรูสมัยใหม่ (เขียนเป็น Αββα ในภาษากรีกและ'abbā ในภาษาอราเมอิก) ซึ่งจะตามด้วยคำภาษากรีกที่มีความหมายตรงกัน(Πατηρ) โดยจะไม่แปลคำที่มาจากภาษาอราเมอิก จะใช้เป็น Abba, Father ในภาษาอังกฤษ เขียนเป็นภาษาอราเมอิกเป็น אבא คำว่า Barabbas เป็นรูปที่ถูกทำให้เป็นภาษากรีกของคำภาษาอราเมอิก Bar Abba (בר אבא) แปลว่า "ลูกชายของพ่อ"
Raca (Ρακα)
แมทธิว 5:22
Raca หรือ Raka ในภาษาอราเมอิกในทัลมุดหมายถึงว่างเปล่า โง่ เขียนเป็น ריקא หรือ ריקה
Mammon (Μαμωνας)
Gospel of Matthew 6:24
Maranatha (Μαραναθα)
Didache 10 (Prayer after Communion)
1 Corinthians 16:22
Eli Eli lema sabachthani (Ηλει Ηλει λεμα σαβαχθανει)
แมทธิว 27:46 มาร์ก 15:34
เนื้อแดง
ในเรื่องการทำอาหารของชาวตะวันตก เนื้อแดง (red meat) ปกติจะแดงเมื่อยังสด และมีสีเข้มขึ้นเมื่อสุก เทียบกับกับ "เนื้อขาว" ที่มีสีออกซีด ๆ ทั้งสดทั้งสุก เนื้อจากสัตว์เลี้ยงลูกด้วยนมหรือสัตว์ปีกเท่านั้น (ไม่รวมปลา) จะจัดเป็นเนื้อแดงเนื้อขาว ในโภชนศาสตร์ เนื้อแดงหมายถึงเนื้อใดก็ได้ที่มีโปรตีนไมโยโกลบินมากกว่า "เนื้อขาว" ที่นิยามว่า เป็นเนื้อสีไม่เข้มจากไก่ (ไม่รวมน่องหรือขา) หรือจากปลา เนื้อบางอย่าง เช่น เนื้อหมู จัดเป็นเนื้อแดงตามโภชนศาสตร์ แต่จัดเป็นเนื้อขาวตามการทำอาหาร
นิยาม
ตามกระทรวงเกษตรสหรัฐ (USDA) เนื้อที่ได้มาจากสัตว์เลี้ยงลูกด้วยนมทั้งหมดไม่ว่าจะเป็นส่วนไหนหรืออายุเท่าไร เป็นเนื้อแดงเพราะมีไมโยโกลบินมากกว่าปลาหรือเนื้อขาว จากไก่ (แต่อาจไม่มากกว่าเนื้อเข้ม)
ตามนิยามของการทำอาหาร เนื้อจากสัตว์เลี้ยงลูกด้วยนมที่โตแล้ว หรือเนื้อป่า รวมทั้งเนื้อวัว เนื้อม้า เนื้อแกะ เนื้อกวาง เนื้อหมูป่า เนื้อกระต่ายเป็นต้น เป็นเนื้อแดง แต่เนื้อจากสัตว์ที่ยังไม่โต (รวมทั้งลูกกระต่าย ลูกวัว และลูกแกะ) เป็นเนื้อขาว เนื้อสัตว์ปีกโดยมากเป็นเนื้อขาว แต่เป็ดและห่านเป็นเนื้อแดง เนื้อส่วนต่าง ๆ จากหมูโดยมากเป็นเนื้อแดง แต่ส่วนอื่น ๆ จัดเป็นเนื้อขาว เนื้อป่าบางครั้งจัดเป็นหมวดต่างหาก (viandes noires = dark meats) นักเขียนอื่น ๆ จัดเนื้อบางอย่าง (เช่น แกะ หมู) ในหมู่อื่น ๆ